b"\n_START_ARTICLE_\nPaulo C\xc3\xa9sar Wanchope\n_START_SECTION_\nTraject\xc3\xb2ria\n_START_PARAGRAPH_\nDespr\xc3\xa9s d'iniciar-se al CS Herediano de la seva ciutat natal, es trasllad\xc3\xa0 a Anglaterra on pass\xc3\xa0 la major part de la seva vida esportiva. Defens\xc3\xa0 els colors del Derby County FC, West Ham United (que el compr\xc3\xa0 per \xc2\xa35.5 milions) i Manchester City. Els darrers anys defens\xc3\xa0 els colors de diversos clubs d'arreu del m\xc3\xb3n, com el M\xc3\xa1laga CF, Al-Gharafa de Qatar, Rosario Central de l'Argentina, FC Tokyo al Jap\xc3\xb3 i Chicago Fire als Estats Units. El 16 de novembre de 2007, despr\xc3\xa9s d'una carrera de 13 anys al m\xc3\xa0xim nivell es retir\xc3\xa0 del futbol, en part per una lesi\xc3\xb3 al genoll que arrossegava des dels seus temps al Manchester City._NEWLINE_Wanchope fou internacional amb la selecci\xc3\xb3 de Costa Rica amb la qual disput\xc3\xa0 els Mundials del 2002 i 2006, a m\xc3\xa9s de diverses Gold Cups. El 8 d'octubre de 2005 es convert\xc3\xad en el m\xc3\xa0xim golejador de tots els temps de la seva selecci\xc3\xb3. A data febrer de 2009, \xc3\xa9s el segon m\xc3\xa0xim golejador de la hist\xc3\xb2ria de Costa Rica, superat nom\xc3\xa9s per Rolando Fonseca. Es retir\xc3\xa0 de la selecci\xc3\xb3 el gener de 2008. Actualment \xc3\xa9s entrenador al Herediano."